സെല്ഫിയെടുക്കുന്നതിനിടെ കാല്വഴുതി വീണ് സെക്രട്ടറിയറ്റ് ഉദ്യോഗസ്ഥന് മരിച്ചു കാട്ടാക്കട സെല്ഫിയെടുക്കുന്നതിനിടെ നെയ്യാര് മീന്മുട്ടി വെള്ളച്ചാട്ടത്തില് കാല്വഴുതിവീണ് സെക്രട്ടറിയേറ്റ് ഉദ്യോഗസ്ഥന് മരിച്ചു. റവന്യൂ വകുപ്പ് ജി സെക്ഷനിലെ സെക്ഷന് ഓഫീസറായ പോത്തന്കോട് ശാന്തിഗിരി പഴിച്ചന്കോട് ഹൃദയകുഞ്ജത്തില് ഹരികുമാര് കരുണാകരനാണ് 46 മരിച്ചത്. ഞായറാഴചയായിരുന്നു അപകടം. ഹരികുമാറും നാല് സുഹൃത്തുകളും കോട്ടൂര് വഴി മീന്മുട്ടിയില് ഉല്ലാസയാത്രയ്ക്കെത്തിയതായിരുന്നു. സുഹൃത്തുകള്ക്കൊപ്പമുള്ള സെല്ഫിയെടുക്കുന്നതിനായി ഹരികുമാര് വെള്ളച്ചാട്ടത്തിനെടുത്തേയ്ക്ക് പോയി. ഇതിനിടയില് കാല്വഴുതി പത്തടിയോളം താഴ്ചയിലേക്ക് വീഴുകയായിരുന്നു. തലയ്ക്ക് ഗുരുതര പരിക്കേറ്റതാണ് മരണകാരണം. ഹരികുമാര്വീഴുന്നതുകണ്ടയുടന് ഒപ്പമുണ്ടായിരുന്ന വനം വകുപ്പ് വാച്ചര് രക്ഷിക്കാനിറങ്ങിയെങ്കിലും ഫലമുണ്ടായില്ല. വൈകിട്ടോടെ മീന്മുട്ടിയില്നിന്നും മൃതദേഹം കോട്ടൂര് ഫോറസ്റ്റ് ഓഫീസിലെത്തിച്ചു. തുടര് നടപടികള്ക്ക് ശേഷം മൃതദേഹം കൈമാറും. ഹിമാലയ യാത്രകളില് സജീവമായിരുന്നു ഹരികുമാര്. പഞ്ചകേദാരം യാത്രാവിവരണം എഴുതിയിട്ടുണ്ട്. ഭാര്യ: ശ്രീരേഖ. മകന്: ഗൗതം ഹരി. അച്ഛന്: കരുണാകരന് നായര്. അമ്മ: ലളിതാമണി അമ്മ. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ശബരിമല വിമാനത്താവളം : പ്രചാരണം തെറ്റ് പദ്ധതിക്ക് തടസ്സമില്ല